**ΔΙΑΛΥΣΗ ΣΥΜΒΑΣΗΣ ΕΡΓΟΥ ΜΕ ΚΟΙΝΗ ΣΥΝΑΙΝΕΣΗ**

Ημερομηνία υποβολής : ***25/11/2024***

**Ερώτηση :**

Σου γράφω για το θέμα που έχουμε με το έργο των συνδέσεων ακινήτων με το δίκτυο αποχέτευσης ακαθάρτων. Υπογράφηκε η σύμβαση 29/4/2024 με διάρκεια 20 μηνών και διαδικασία απευθείας ανάθεσης μέχρι 60.000,00€.

Υπολόγιζα το έργο για 50 περίπου συνδέσεις και μέχρι σήμερα έχουν υλοποιηθεί 14 συνδέσεις. Το πρόβλημα είναι ότι ο ανάδοχος δεν δύναται να συνεχίσει και αργεί να εκτελέσει τα αιτήματα των δημοτών. Του έχουμε κάνει δύο τρεις φορές έγγραφα για άμεση υλοποίηση συνδέσεων αλλά πλέον δεν μπορεί να ανταποκριθεί. Εντωμεταξύ σαν έργο οι συνδέσεις ακινήτων με το δίκτυο αποχέτευσης ακαθάρτων δεν έχουν χρονοδιάγραμμα με εργασίες με τμηματικές προθεσμίες γιατί είναι μία εργασία που γίνεται από το πρωί μέχρι το μεσημέρι βάση αίτησης πολίτη. Η Διοίκηση του Δήμου τον κάλεσε και δέχθηκε και αυτός να γίνει διάλυση της σύμβασης. Το θέμα όμως βάση των άρθρων 160 (έκπτωση αναδόχου) ή 161 (διάλυση σύμβασης) είναι όταν φταίει κάποιος από τα δύο μέρη αντίστοιχα. Υπάρχει διαδικασία να γίνει με κοινή συναίνεση η λύση της σύμβασης ή θα έχουμε κάποιο πρόβλημα?

Η Διοίκηση θέλει να προχωρήσει σε λύση σύμβασης και να γίνει διαδικασία πάλι για απευθείας ανάθεση σε άλλο ανάδοχο προκειμένου να εξυπηρετηθούν και οι δημότες.

**Απάντηση :**

**Διάλυση Σύμβασης (Άρθ. 161)**

**Γενικά**

Η σύμβαση του έργου μπορεί να διαλυθεί είτε με πρωτοβουλία του κυρίου του έργου, είτε του αναδόχου. Με την περίπτωση Διακοπής εργασιών και Διάλυσης της σύμβασης πραγματεύεται το Άρθ. 161 του Ν. 4412/2016, ενώ η διαδικασία Αποζημίωσης του αναδόχου λόγω διάλυσης της σύμβασης αναλύεται στο Άρθ. 163 αυτού.

**Διάλυση με πρωτοβουλία του κυρίου του έργου**

Κατά την διάλυση με πρωτοβουλία του ΚτΕ οφείλεται αποζημίωση στον ανάδοχο, αφετέρου δέ δεν υπόκειται σε περιορισμούς, εφόσον η αναθέτουσα αρχή - ως Κύριος του Έργου - έχει το δικαίωμα μέχρι την αποπεράτωση του έργου να καταγγείλει οποτεδήποτε τη σύμβαση του έργου, εφόσον σύμφωνα με το Άρθρο 700 εδ. α΄ του Αστικού Κώδικα υπάρχει η ρητή πρόβλεψη: *“Ο εργοδότης έχει δικαίωμα έως την αποπεράτωση του έργου να καταγγείλει οποτεδήποτε τη σύμβαση. Αν γίνει καταγγελία, οφείλεται στον εργολάβο η συμφωνημένη αμοιβή, αφαιρείται όμως απ' αυτήν η δαπάνη που εξοικονομήθηκε από τη ματαίωση της σύμβασης, καθώς και οτιδήποτε άλλο ωφελήθηκε ο εργολάβος από άλλη εργασία του ή παρέλειψε με δόλο να ωφεληθεί”.*

***Στην περίπτωση αυτή*** *(δηλ. της διάλυσης της σύμβασης με υπαιτιότητα του κυρίου του έργου)* ***για την ολοκλήρωση του έργου (****1639/2023 ΕΣ (7ο ΤΜΗΜΑ)), εφαρμόζεται αναλογικά και η διαδικασία που καθιερώνεται στη διάταξη της παρ. 12 του άρθρου 160 του ν. 4412/2016, για την ολοκλήρωση του έργου, με πρόσκληση του δεύτερου και τρίτου μειοδότη της αρχικής σύμβασης και, σε περίπτωση άρνησης αυτών, με προσφυγή στην ανοιχτή δημοπρασία ή διαπραγμάτευση,*

**Διάλυση με πρωτοβουλία του αναδόχου**

*Η διάλυση με πρωτοβουλία του αναδόχου οφείλεται πάντα* ***σε αποκλειστική υπαιτιότητα του Κυρίου του Έργου*** *και παραβάσεις συμβατικών όρων (καθυστέρηση έναρξης εργασιών, διακοπή εργασιών με διαταγή του ΚτΕ, υπέρβαση της οριακής προθεσμίας), οπότε και σ’ αυτή την περίπτωση* ***οφείλεται αποζημίωση****. (ΣτΕ 198/1993)*

Για την Υπερημερία του κυρίου του έργου, δεν απαιτείται η συνδρομή πταίσματος στο πρόσωπο του κυρίου του έργου, αλλά αρκεί η παράλειψή του, που δεν οφείλεται σε προσωρινό κώλυμα, να προβαίνει, μολονότι προσκλήθηκε από τον ανάδοχο του έργου, στην απαιτούμενη πράξη ή σύμπραξη, χωρίς την οποία δεν μπορεί ο ανάδοχος να εκπληρώσει την παροχή. Στην περίπτωση αυτή τεκμαίρεται ευθύνη του υπερήμερου κυρίου του έργου απέναντι στον ανάδοχο μόνο για τις θετικές ζημίες, που υπέστη ο τελευταίος κατά το διάστημα διακοπής των εργασιών από την ημέρα της οχλήσεως.

**Νομολογία περί Διάλυσης**

*983/2020 ΑΠ*

*Συμβάσεις εργολαβιών δημοσίων έργων. Για την θεμελίωση του δικαιώματος αποζημίωσης του αναδόχου, λόγω υπερημερίας του κυρίου του έργου, απαιτείται η επίδοση έγγραφης, αλλά όχι ειδικής, όχλησης. Περιεχόμενο αυτής.* *Η επίδοση πρέπει να γίνει μετά την έναρξη της υπερημερίας του κυρίου του έργου, άλλως είναι πρόωρη και δεν επιφέρει τα έννομα αποτελέσματά της. Η αποζημίωση αφορά μόνον τις θετικές ζημίες, οι οποίες προκαλούνται μετά την επίδοση της όχλησης. Απορρίπτει αναίρεση κατά της 1213/2017 ΕΦ ΑΘ (ΠΕΝΤ).*

*ΣΤΕ 944/2018*

*Για τη θεμελίωση δικαιώματος αποζημιώσεως του αναδόχου λόγω υπερημερίας του κυρίου του έργου απαιτείται η επίδοση σε αυτόν, μετά την έναρξη της υπερημερίας, έγγραφης οχλήσεως. Στοιχεία αυτής. Επί διαλύσεως της συμβάσεως, κατά την παρ. 2 του άρθρου 9 του Ν. 1418/1984, καταβάλλεται στον ανάδοχο αποζημίωση*

*769/2011 ΣΤΕ*

*Στοιχεία της όχλησης του αναδόχου για τη θεμελίωση δικαιώματος αποζημιώσεώς του λόγω υπερημερίας του κυρίου του έργου. Η όχληση αρκεί να είναι έγγραφη και δεν απαιτείται να είναι ειδική.*

**Απάντηση στο ερώτημά σας:**

**Διάλυση με πρωτοβουλία του αναδόχου**

Μπορείτε να προβείτε σε Διάλυση της Σύμβασης («με κοινή συναίνεση» η οποία τεκμαίρεται εκ της δέσμευσης του Αναδόχου περί παραίτησής του απ΄ το δικαίωμα αποζημίωσής του εκ της εν λόγω Διάλυσης.

**Στην περίπτωση όμως Διάλυσης με πρωτοβουλία του αναδόχου**

Αυτό στην προκείμενη περίπτωση μπορεί να τελεσθεί είτε

* 1η Περίπτωση : Διάλυση λόγω υπερημερίας του κυρίου του έργου
* Στην περίπτωση αυτή, η επίδοση έγγραφης, αλλά όχι ειδικής, όχλησης πρέπει να γίνει **πριν την έναρξη της υπερημερίας** του κυρίου του έργου, καθώς στην περίπτωση αυτή δεν επιφέρει τα έννομα αποτελέσματά της (αποζημίωση του αναδόχου, λόγω υπερημερίας του κυρίου του έργου .

**Περισσότερα στο Site : *dimosies-symvaseis.gr***

[*http://dimosies-symvaseis.gr/index.php/ektelesi-epivlepsi-ergon/835-kefalaio-ig-lysi-tis-symvasis-xoris-oloklirosi-tou-fysikou-antikeimenou-tis/ia-1-dialysi-tis-symvasis*](http://dimosies-symvaseis.gr/index.php/ektelesi-epivlepsi-ergon/835-kefalaio-ig-lysi-tis-symvasis-xoris-oloklirosi-tou-fysikou-antikeimenou-tis/ia-1-dialysi-tis-symvasis)

***ΚΑΙ***

[*http://dimosies-symvaseis.gr/index.php/ektelesi-epivlepsi-ergon/853-kefalaio-ig-lysi-tis-symvasis-xoris-oloklirosi-tou-fysikou-antikeimenou-tis/ia-4-eidika-themata-dialysis-periptosiologia-apo-tin-nomologia*](http://dimosies-symvaseis.gr/index.php/ektelesi-epivlepsi-ergon/853-kefalaio-ig-lysi-tis-symvasis-xoris-oloklirosi-tou-fysikou-antikeimenou-tis/ia-4-eidika-themata-dialysis-periptosiologia-apo-tin-nomologia)